Coba jelasin Sambutan dari Ejen Ali: The Movie dalam bahasa melayu dong

Filem ini bersama-sama WIRA terbitan bersama Primeworks Studios dan Pusaka terbitan Astro Shaw berada pada Top 10 Movies @ GSC direkodkan pada tahun 29 November 2019 di mana Ejen Ali: The Movie menduduki tempat pertama, WIRA menduduki tempat ketiga dan Pusaka di tempat kelima. Facebook Ejen Ali mengucapkan terima kasih kepada penonton kerana menyokong filem animasi Malaysia dan filem lakonan anak Malaysia. WAUriors juga menyokong filem WIRA yang merupakan filem arahan Adrian Teh.

Dilaporkan bahawa Ejen Ali: The Movie mengutip sebanyak RM1.86 juta daripada 148,343 penonton pada hari pembukaannya pada 28 November 2019. Pada hujung minggu pertamanya (berakhir 1 Disember), ia menjuarai carta pawagam Malaysia sekaligus menjatuhkan filem animasi Disney Frozen II dari kedudukan tertinggi carta filem mingguan Malaysia.

Pada 14 hari tayangan, ia mencecah kutipan RM20 juta, mencapai sasaran yang diumumkan oleh pihak Wau Animation. Pada hari ke-43 tayangan, filem ini mencecah RM 30 juta dan mengatasi BoBoiBoy Movie 2 sebagai filem tempatan tertinggi dalam kutipan pawagam tahun 2019, filem animasi tempatan tertinggi dan filem keluaran tempatan ketiga tertinggi dari segi kutipan dalam sejarah tayangan filem Malaysia. Filem ini juga menewaskan filem aksi ketenteraan arahan Adrian, PASKAL.